**Nadlimitná zákazka zadávaná postupom „reverznej“ verejnej súťaže podľa § 66 ods. 7 prvá veta a § 49 ods. 1 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“).**

##### SÚŤAŽNÉ PODKLADY

Predmet zákazky:

**„Bezhotovostný nákup pohonných látok prostredníctvom palivových kariet“**

V Banskej Bystrici, máj 2020

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV A PREDPOKLADANÁ HODNOTA ZÁKAZKY

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. OBSAH PONUKY

14. NÁKLADY NA PONUKU

15. PREDKLADANIE PONÚK

16. OTVÁRANIE PONÚK

17. VYHODNOTENIE SPLNENIA PODMIENOK ÚČASTI

18. VYHODNOCOVANIE PONÚK

19. PRAVIDLÁ ELEKTRONICKEJ AUKCIE

20. INFORMÁCIA O VÝSLEDKU VYHODNOTENIA PONÚK

21. UZAVRETIE ZMLUVY

22. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIÍ

H. REGISTRÁCIA DO SYSTÉMU JOSEPHINE

PRÍLOHY

Príloha č. 1 súťažných podkladov – Návrh rámcovej zmluvy

Príloha č. 2 súťažných podkladov – Zoznam organizácií v zriaďovateľskej pôsobnosti BBSK

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Kontaktná osoba: Mgr. Ľuboš Hláčik

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/zakazky/3406>

1.2. Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO. Subjekty, ktoré budú zadávať zákazky na základe rámcovej dohody uzavretej centrálnou obstarávacou organizáciou, sú uvedené v prílohe č. 2 týchto súťažných podkladov (ďalej aj „SP“).

**2. PREDMET ZÁKAZKY**

2.1. Predmetom verejného obstarávania je bezhotovostný nákup pohonných látok prostredníctvom palivových kariet (motorová nafta a bezolovnatý automobilový benzín s oktánovým číslom minimálne 95) na princípe akceptácie palivovej karty ako prostriedku bezhotovostnej úhrady za odobraté tovary na/vo všetkých čerpacích staniciach/výdajných miestach uchádzača a jeho zmluvných partnerov, z ktorých sa minimálne:

* jedna nachádza v katastrálnom území každého okresného mesta Banskobystrického kraja, resp. v maximálnej vzdialenosti do 15 cestných kilometrov od katastrálneho územia týchto okresných miest a zároveň,
* dve nachádzajú v katastrálnom území každého krajského mesta SR,

vrátane bezplatného vystavenia a dodania palivových kariet.

Pri výpočte vzdialenosti v km, bude verejný obstarávateľ vychádzať z aplikácie Google Maps, pričom vyberie najkratšiu možnosť a uplatní pravidlá uvedené v bode 1.2 časť B – Opis predmetu zákazky.

Opis predmetu zákazky (vrátane predpokladaných množstiev jednotlivých tovarov), tvorí časť B týchto Súťažných podkladov.

Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO, pričom nakupuje (okrem seba) pre nasledovný okruh subjektov:

* právnické osoby, ktoré sú založené alebo zriadené verejným obstarávateľom na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované verejným obstarávateľom, sú kontrolované verejným obstarávateľom alebo verejným obstarávateľ vymenúva alebo volí viac ako polovicu členov ich riadiacich alebo kontrolných orgánov.

2.2. Spoločný slovník obstarávania (CPV):

Hlavný predmet:

* hlavný slovník: 09134100-8 Motorová nafta
* doplňujúci slovník: 09132100-4 Bezolovnatý benzín

30163100-0 Karty na čerpanie pohonných látok

2.3. Predmet zákazky nie je rozdelený na časti.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania palivových kariet ako prostriedku bezhotovostnej úhrady za odobraté tovary je sídlo verejného obstarávateľa (Banskobystrický samosprávny kraj, Námestie SNP 23, 974 01 Banská Bystrica), ako aj sídla organizácií (verejných obstarávateľov) v jeho pôsobnosti v zmysle Prílohy č. 2 k Súťažným podkladom.

Miesto nákupu (odberu) pohonných látok: čerpacie stanice/výdajné miesta uchádzača a jeho zmluvných partnerov.

Obstarávateľ požaduje v rámci ponuky predložiť zoznam čerpacích staníc / výdajných miest uchádzača a jeho zmluvných partnerov, kde bude možné odoberať pohonné látky s akceptáciou palivovej karty ako prostriedku bezhotovostnej úhrady za odobraté pohonné látky.

4.2. Rámcová zmluva, ktorá bude výsledkom tohto verejného obstarávania bude uzavretá na obdobie **48 mesiacov** odo dňa účinnosti zmluvy, a to v prípade oboch častí predmetu zákazky.

**5. ZDROJ FINANČNÝCH PROSTRIEDKOV A PREDPOKLADANÁ HODNOTA ZÁKAZKY**

5.1. Predmet zákazky bude financovaný z vlastných prostriedkov verejného obstarávateľa.

5.2. Predpokladaná hodnota zákazky je **750 000,00 EUR bez DPH.**

**6. DRUH ZÁKAZKY**

6.1. Podrobné vymedzenie záväzných zmluvných podmienok na dodanie predmetu zákazky, ktoré musia byť obsiahnuté v uzatvorenej rámcovej zmluve, obsahuje časť B Opis predmetu zákazky, C. Obchodné podmienky a D. Spôsob určenia cenytýchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v prílohe č. 1 týchto SP (Rámcové zmluvy).

**7. ZÁBEZPEKA PONUKY A LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.4. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.5. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.6. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

8.7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

10.1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**

10.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

10.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Bezhotovostný nákup pohonných látok prostredníctvom palivových kariet“.

10.4. Pri tvorbe ponuky uchádzačom, ktorá bude po ukončení procesu verejného obstarávania podľa § 64 ZVO o verejnom obstarávaní zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.

10.5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

10.6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

10.7. Uchádzač môže nahradiť doklady, prostredníctvom ktorých preukazuje splnenie podmienok účasti v zmysle § 39 ZVO jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

10.08. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

10.9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

10.10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

11.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

12.1.Uchádzač v ponuke uvedie navrhované zľavy v EUR s DPH za 1 liter (l) motorového benzínu natural s oktánovým číslom min. 95 odobratého na palivovú kartu na čerpacích staniciach predávajúceho alebo jeho zmluvných partnerov a 1 liter (l) motorovej nafty odobratej na palivovú kartu na čerpacích staniciach predávajúceho alebo jeho zmluvných partnerov z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk.](http://statdat.statistics.sk/)

* 1. Výšku jednotnej zľavy vyjadrenej v eurách v ponuke uchádzača uchádzač garantuje a je záväzná počas celej platnosti a účinnosti rámcovej dohody. Záväzná je taktiež maximálna cena rámcovej dohody uvedená v článku IV bode 2, ktorá tvorí prílohu č. 1 týchto súťažných podkladov.

12.3. Uchádzač stanoví cenu za predmet zákazky, resp. zľavu z cien za 1 liter (l) motorového benzínu natural s oktánovým číslom min. 95 odobratého na palivovú kartu na čerpacích staniciach predávajúceho alebo jeho zmluvných partnerov a 1 liter (l) motorovej nafty odobratej na palivovú kartu na čerpacích staniciach predávajúceho alebo jeho zmluvných partnerov, vyjadrenú v eurách na 3 desatinné miesta v súlade s podmienkami stanovenými v týchto súťažných podkladoch na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa zákon o cenách vykonáva. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie rámcovej dohody, ktorej návrh je uvedený v prílohe č. 1 týchto súťažných podkladov, pričom do svojej ceny, resp. zľavy zahrnie všetky náklady spojené s plnením predmetu zákazky podľa požiadaviek na predmet zákazky a podľa informácií uvedených v týchto súťažných podkladoch vrátane ich príloh, ako aj vrátane predpokladaného/odhadovaného množstva požadovaného predmetu zákazky a doby plnenia, stanoveného/nej v týchto súťažných podkladoch.

12.4. Dohodnutá, tzn. zľavnená cena za príslušný kalendárny týždeň je výsledkom matematického rozdielu priemernej týždennej jednotkovej ceny v EUR s DPH za 1 liter (l) motorového benzínu natural s oktánovým číslom min 95, resp. za 1 liter (l) motorovej nafty za kalendárny týždeň, ktorý predchádza týždňu, za ktorý predávajúci vystavuje faktúru za odobraté PHM a výšky dohodnutej zľavy v eurách podľa bodu 3 článku IV rámcovej dohody z tejto priemernej týždennej jednotkovej ceny vypočítanej podľa bodu 6 článku IV rámcovej zmluvy.

12.5. Fakturačná cena za príslušný kalendárny týždeň bude výsledkom súčinu skutočne odobratého množstva PHM verejným obstarávateľom za príslušný kalendárny týždeň a dohodnutej ceny podľa bodu 12.4 tejto časti súťažných podkladov.

12.6. V zľave sú zohľadnené aj všetky náklady uchádzača na vydanie palivovej karty na nákup PHM a ich prevádzku a tiež náklady spojené s jej vydaním vrátane všetkých ostatných súvisiacich nákladov. Verejný obstarávateľ nebude okrem dohodnutej ceny za PHM uhrádzať uchádzačovi žiadne ďalšie náklady, prirážky a poplatky k dohodnutej cene stanovenej podľa bodu 12.4 tejto časti súťažných podkladov.

12.7. Je výhradnou povinnosťou uchádzača, aby sa dôsledne oboznámil s oznámením o vyhlásení verejného obstarávania, súťažnými podkladmi a inými dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu, resp. návrh na plnenie kritérií a charakter ponuky alebo dodávku tovaru alebo súvisiacich poskytnutých služieb. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej výšky pevne dohodnutej zľavy podľa návrhu na plnenie kritérií z dôvodu chýb a opomenutí jeho povinností.

12.8. Ak je uchádzač platiteľom dane z pridanej hodnoty (ďalej len „DPH“), fakturovanú cenu uvedie v zložení:

fakturovaná cena bez DPH

sadzba DPH a výška DPH

fakturovaná cena vrátane DPH.

12.9.Ak uchádzač nie je platiteľom DPH, túto skutočnosť uvedie v ponuke.

12.10.V prípade, ak sa uchádzač/predávajúci, ktorý nie je platiteľom DPH počas plnenia rámcovej dohody stane platcom DPH, táto skutočnosť nie je dôvodom na zmenu dohodnutých cien, resp. zliav*.*

12.11.Daň z pridanej hodnoty v zákonnej výške zaplatí verejný obstarávateľ úspešnému uchádzačovi ako zdaniteľnej osobe registrovanej v Slovenskej republike v súlade so zákonom č. 222/2004 Z. z. o dani z pridanej hodnoty v znení neskorších predpisov. Daň z pridanej hodnoty zaplatí verejný obstarávateľ úspešnému uchádzačovi ako zdaniteľnej osobe registrovanej v inom členskom štáte EÚ, resp. v tretej krajine podľa platných právnych predpisov.

12.12.Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

**13. OBSAH PONUKY**

13.1. Záujemca je povinný pri zostavovaní ponuky dodržať obsah uvedený v bode 13.2. tejto časti SP, pričom dodrží ustanovenia uvedené v bode 11. tejto časti SP.

13.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

13.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti „F. Podmienky účasti uchádzačov“ týchto SP.

13.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže:

* opis ponúkaného tovaru predmetu zákazky. V opise ponúkaného tovaru k názvu tovaru uchádzači uvedú obchodné označenie tovaru, technické parametre, vlastnosti ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky. Opis ponúkaného tovaru musí byť v súlade s požiadavkami uvedenými v časti Opis predmetu zákazky,
* zoznam čerpacích staníc/výdajných miest uchádzača a jeho zmluvných partnerov nachádzajúcich sa v katastrálnom území každého okresného mesta Banskobystrického kraja, resp. v maximálnej vzdialenosti do 15 cestných kilometrov od katastrálneho územia týchto okresných miest a zároveň v katastrálnom území každého krajského mesta SR, kde bude možné odoberať pohonné látky s akceptáciou palivovej karty ako prostriedku bezhotovostnej úhrady za odobraté pohonné látky vo formáte:

|  |  |  |  |  |
| --- | --- | --- | --- | --- |
| Por. č.  |

|  |  |
| --- | --- |
|  | Názov čerpacej stanice (umiestnenie čerpacej stanice - štát, obec, adresa, GPS súradnice) |

 | Otvorené:Pracovné dni / So / Ne / dni pracovného voľna / dni pracovného pokoja:od - do |
| 1. |  |  |
| 2. |  |  |
| 3. |  |  |
| .... |  |  |

Pri výpočte vzdialenosti v km, bude verejný obstarávateľ vychádzať z aplikácie Google Maps, pričom vyberie najkratšiu možnosť a pravidlá uvedené v bode 1.2 časť B – Opis predmetu zákazky.

* V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**
* V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
* **NÁVRH UCHÁDZAČA NA PLNENIE KRITÉRIÍ**, vypracovaný podľa časti "E. Kritéria na hodnotenie ponúk a pravidlá ich uplatnenia", časti "D. Spôsob určenia ceny" a podľa časti "G. „Návrh uchádzača na plnenie kritérií". Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
* Ďalšie dokumenty, ak to vyžadujú tieto SP.

13.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

13.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

13.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**14. NÁKLADY NA PONUKU**

14.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**15. PREDKLADANIE PONÚK**

15.1. Ponuky musia byť doručené v lehote na predkladanie ponúk, ktorá je uvedená **v oznámení o vyhlásení verejného obstarávania**, prostredníctvom ktorého bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

15.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

15.3. Na ponuky predložené iným spôsobom (v listinnej podobe) sa nebude prihliadať.

15.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

15.5. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

15.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

15.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

15.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

15.9. Ak ponuka obsahuje dôverné informácie, uchádzač ich v ponuke viditeľne označí.

15.10. Uchádzačom navrhovaná zľava, uvedená v ponuke uchádzača bude vyjadrená v EUR s DPH s presnosťou na 3 desatinné miesta a vložená do systému JOSEPHINE v tejto štruktúre: zľava bez DPH, sadzba DPH, zľava s DPH (pri vkladaní do systému JOSEPHINE označená ako „Jednotková cena (kritérium hodnotenia)“).

15.11. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

15.12. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

15.13 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**16. OTVÁRANIE PONÚK**

16.1. Otváranie ponúk sa uskutoční elektronicky. Pri otváraní ponúk bude použitý postup podľa § 52 ZVO postupom podľa § 66 ods. 7 prvá veta ZVO.

16.2. Miesto a čas otvárania ponúk je uvedený v oznámení o vyhlásení verejného obstarávania.

16.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**17. VYHODNOTENIE SPLNENIA PODMIENOK ÚČASTI**

### 17.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.

17.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

17.3. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 66 ods. 7 prvá veta ZVO, vyhodnotenie splnenia podmienok účasti sa uskutoční po vyhodnotení ponúk podľa § 53 ZVO.

17.4. V súvislosti s vyššie uvedením verejný obstarávateľ v zmysle § 55 ods. 1 ZVO vyhodnotí splnenie podmienok účasti podľa § 40 ZVO u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**18. VYHODNOCOVANIE PONÚK**

18.1. Vzhľadom na použitie ustanovení týkajúcich sa „reverznej“ verejnej súťaže podľa § 66 ods. 7 prvá veta a § 49 ods. 1 písm. a) ZVO, pristúpi komisia vymenovaná verejným obstarávateľom najprv k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.

18.2. Ponuky budú z hľadiska plnenia kritéria vyhodnocované elektronickou aukciou. Pravidlá elektronickej aukcie sú uvedené v bode 19. tejto časti SP.

18.3. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

18.4. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

18.5. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**19. PRAVIDLÁ ELEKTRONICKEJ AUKCIE**

19.1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. týchto Súťažných podkladov.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

19.2. Názov eAukcie

„Bezhotovostný nákup pohonných látok prostredníctvom palivových kariet“

19.3. Ponuky uchádzačov budú posudzované na základe hodnotenia podľa najvyššej ponúknutej zľavy vyjadrenej v EUR s DPH, uvedenej na **tri desatinné miesta** (uchádzač uvedie výšku zľavy zaokrúhlenú na tri desatinné miesta). Uvedená zľava bude predstavovať zľavu z ceny **za jeden liter motorovej nafty a bezolovnatého automobilového benzínu s oktánovým číslom minimálne 95** z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk.](http://statdat.statistics.sk/)

19.4. Prvkom, ktorého hodnota je predmetom eAukcie, je zľava z ceny v EUR s DPH **za jeden liter motorovej nafty a bezolovnatého automobilového benzínu s oktánovým číslom minimálne 95** z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk.](http://statdat.statistics.sk/)

19.5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili požiadavky na predmet zákazky a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

19.6.   Výzva obsahuje aj údaje týkajúce sa minimálneho kroku zvýšenia zľavy, pravidlá predlžovania aukčného kola, lehotu platnosti prístupových kľúčov a pod.

19.7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadanej vstupnej zľavy, ktoré do eAukčnej siene zadá administrátor eAukcie, a to v súlade s pôvodne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

19.8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich zľava z ceny za 1 liter motorovej naftya bezolovnatého automobilového benzínu s oktánovým číslom minimálne 95 v EUR s DPH z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/),
* najvyššia zľava z ceny za 1 liter motorovej nafty a bezolovnatého automobilového benzínu s oktánovým číslom minimálne 95 v EUR s DPH z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/),
* ich priebežné umiestnenie (poradie).

19.9. Predmetom úpravy v aukčnom kole bude zľava z ceny **za jeden liter motorovej nafty a bezolovnatého automobilového benzínu s oktánovým číslom minimálne 95** z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/). Uchádzači budú upravovať hodnotu zľavy smerom nahor.

19.10. Verejný obstarávateľ upozorňuje, že systém neumožňuje dorovnať najvyššiu ponúknutú zľavu (t.j. nie je možné dorovnať ponuku uchádzača na priebežnom 1. mieste).

19.11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

19.12. Minimálny krok zvýšenia zľavy uchádzača je **0,001 EUR** z aktuálnej zľavy daného uchádzača.

19.13. Maximálny krok zvýšenia zľavy uchádzača nie je určený. Uchádzač však bude upozornený pri zmene zľavy o viac ako **50 %**. Upozornenie pri maximálnom zvýšení zľavy sa viaže k aktuálnej výške zľavy daného uchádzača.

19.14. Aukčné kolo bude ukončené uplynutím časového limitu **20 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia novej hodnoty zľavy (t.j. pri akomkoľvek regulárnom zvýšení zľavy) v posledných **dvoch minútach** trvania aukčného kola (aj už predĺženého aukčného kola), a to vždy o ďalšie **dve minúty** (t.j. v čase, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný.

19.15. Výsledkom eAukcie bude zostavenie objektívneho poradia ponúk podľa najvyššej ponúknutej zľavy z ceny **za jeden liter motorovej nafty a bezolovnatého automobilového benzínu s oktánovým číslom minimálne 95** z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/).

19.16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

19.17. Podrobnejšie informácie o procese eAukcie budú uvedené vo výzve.

19.18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**20. INFORMÁCIA O VÝSLEDKU VYHODNOTENIA PONÚK**

20.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**21. UZAVRETIE ZMLUVY**

21.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

21.2. Verejný obstarávateľ v zmysle § 56 ods. 12 a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje **od úspešného uchádzača** (dodávateľa), aby predložil verejnému obstarávateľovi prostredníctvom komunikačného rozhrania systému JOSEPHINE, **a to v lehote do 10 pracovných dní odo dňa doručenia písomnej výzvy na uzavretie zmluvy**, scany nasledovných dokladov a dokumentov:

1. scan vyplnenej a podpísanej centrálnej rámcovej dohody,
2. zoznam všetkých subdodávateľov s uvedením identifikačných údajov subdodávateľa, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. b) ZVO a/alebo podmienky účasti podľa § 34 ods. 1 písm. g) ZVO (t.j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO.

Verejný obstarávateľ zároveň požaduje **od úspešného uchádzača** (dodávateľa), aby doručil verejnému obstarávateľovi vyplnenú a podpísanú **rámcovú dohodu v 2 vyhotoveniach** s platnosťou originálu (rovnopisoch), a to **v listinnej podobe** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa, **a to v lehote do 10 pracovných dní odo dňa doručenia písomnej výzvy na uzavretie zmluvy**.

21.3. Verejný obstarávateľ vyhodnotí pred podpisom zmluvy doklady a dokumenty podľa predošlého bodu z pohľadu obsahovej a vecnej správnosti.

21.4. Nepredloženie dokladov a dokumentov podľa bodu 21.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy podľa § 56 ods. 8 ZVO v lehote určenej podľa § 56 ods. 12 ZVO.

21.5. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

21.6. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka na webovom sídle verejného obstarávateľa, a to za predpokladu, že postup zadávania tejto zákazky bude preukázateľne schválený poskytovateľom nenávratného finančného príspevku.

**22. ZÁVEREČNÉ USTANOVENIA**

22.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

22.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

22.3. Skutočnosti uvedené v SP a v oznámení o vyhlásení verejného obstarávania platia pre všetky časti predmetu zákazky, pokiaľ nie je v SP alebo v oznámení o vyhlásení verejného obstarávania uvedené inak.

22.4. V zmysle § 54 ods. 15 ZVO si verejný obstarávateľ vyhradzuje právo nepoužiť elektronickú aukciu v prípade, ak sa aukcie zúčastní len jeden uchádzač.

**B. OPIS PREDMETU ZÁKAZKY.**

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

1.1. Predmetom verejného obstarávania je bezhotovostný nákup pohonných látok prostredníctvom palivových kariet (motorová nafta a bezolovnatý automobilový benzín s oktánovým číslom minimálne 95) na princípe akceptácie palivovej karty ako prostriedku bezhotovostnej úhrady za odobraté tovary na/vo všetkých čerpacích staniciach/výdajných miestach uchádzača a jeho zmluvných partnerov, z ktorých sa minimálne:

* jedna nachádza v katastrálnom území každého okresného mesta Banskobystrického kraja, resp. v maximálnej vzdialenosti do 15 cestných kilometrov od katastrálneho územia týchto okresných miest a zároveň,
* dve nachádzajú v katastrálnom území každého krajského mesta SR,

vrátane bezplatného vystavenia a dodania palivových kariet.

Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO, pričom nakupuje (okrem seba) pre nasledovný okruh subjektov:

* právnické osoby, ktoré sú založené alebo zriadené verejným obstarávateľom na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované verejným obstarávateľom, sú kontrolované verejným obstarávateľom alebo verejným obstarávateľ vymenúva alebo volí viac ako polovicu členov ich riadiacich alebo kontrolných orgánov.

|  |  |  |
| --- | --- | --- |
|  | ***benzín*** | ***nafta*** |
| **Predpokladané množstvo predmetu zákazky na obdobie trvania zmluvného vzťahu v litroch** | **405 000** | **285 000** |

1.2. Pri výpočte vzdialenosti v km, bude verejný obstarávateľ vychádzať z aplikácie Google Maps, pričom vyberie najkratšiu možnosť.

* Uchádzač vyplní a predloží v rámci svojej ponuky tabuľku nachádzajúcu sa v bode 13.2.2 týchto súťažných podkladov. Verejný obstarávateľ bude vzdialenosť medzi katastrálnym územím dotknutého okresného mesta a čerpacou stanicou podľa predošlých viet overovať prostredníctvom systému „Google mapy“ (na URL adrese [https://maps.google.com)](https://maps.google.com/) a v ňom zvolenou funkciou „trasa“, v ktorej bude zvolená možnosť „automobil“, a to zadaním najbližšieho bodu na ceste spadajúceho do katastra dotknutého okresného mesta ako „začiatok cesty“[[1]](#footnote-1) a zadaním príslušnej adresy čerpacej stanice uvedenej v Zozname ako „cieľ cesty“.
* V prípade, ak funkcia „trasa“ použitá podľa predošlej vety uvedie väčšiu vzdialenosť ako 15 cestných kilometrov, verejný obstarávateľ bude vzdialenosť od najbližšieho bodu na ceste spadajúceho do katastra dotknutého okresného mesta po príslušnú čerpaciu stanicu uvedenú v Zozname overovať prostredníctvom systému „Google mapy“ použitím funkcie „merať vzdialenosť“ (funkcia je dostupná kliknutím pravého tlačidla myši na mape), kde bude najbližší bod na ceste spadajúci do katastra dotknutého okresného mesta označený ako počiatočný bod a adresa príslušnej čerpacej stanice uvedenej v Zozname ako cieľový bod, pričom verejný obstarávateľ vzdialenosti trás automobilom podľa systému „Google mapy“ overí použitím tejto funkcie.
* V prípade, ak systém „Google mapy“ použitím oboch vyššie uvedených funkcií uvedie vzdialenosť, ktorá je väčšia ako vzdialenosť požadovaná verejným obstarávateľom, verejný obstarávateľ vykoná overenie vzdialenosti priamo v mieste plnenia.
* Verejný obstarávateľ uvádza, že pri overovaní vzdialenosti čerpacej stanice od najbližšieho bodu na ceste spadajúceho do katastra dotknutého okresného mesta bude akceptovať odchýlku maximálne +10 % od určenej vzdialenosti 15 cestných kilometrov.

1.3. Dodávaná motorová nafta musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590 + A1:2018 a Vyhlášky Ministerstva životného prostredia Slovenskej republiky č. 228/2014 Z.z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.

Dodávaný automobilový benzín musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228 + A1:2018 a Vyhlášky Ministerstva životného prostredia Slovenskej republiky č. 228/2014 Z.z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.

1.4. Požiadavky na palivovú kartu ako prostriedok bezhotovostnej úhrady za odobraté pohonné látky:

* palivová karta s magnetickým prúžkom a/alebo čipom,
* palivová karta môže byť použitá len po zadaní osobitne prideleného a dôverne oznámeného PIN kódu,
* vystavenie a dodanie palivových kariet bezodplatne do desať (10) pracovných dní odo dňa zadania požiadavky na vydanie palivových kariet,
* v prípade vydávania palivových kariet s časovo obmedzenou platnosťou automatická prolongácia (zvonu vydanie) palivovej karty pred uplynutím doby jej platnosti, bez zmeny nastavaného PIN kódu a bez zmeny nastavených limitov transakcií,
* vydanie palivovej karty podľa požiadavky obstarávateľa minimálne v nasledujúcich skupinách:
	+ palivová karta vydaná na evidenčné číslo vozidla,
	+ palivová karta vydaná na identifikačné číslo užívateľa (zamestnanca obstarávateľa),
	+ palivová karta na ľubovoľného užívateľa bez kontroly užívateľa a evidenčného čísla vozidla,
* zablokovanie stratenej / odcudzenej / znehodnotenej palivovej karty do jednej (1) hodiny od nahlásenia požiadavky na zablokovanie palivovej karty príslušnému pracovisku uchádzača,
* možnosť nastavenia finančných limitov transakcií / druhov povolených transakcií vykonaných jednotlivou palivovou kartou prostredníctvom on-line informačného systému uchádzača,
* možnosť priradenia vystavených palivových kariet jednotlivým nákladovým strediskám obstarávateľa.

1.5Požiadavky na kompatibilitu/funkčnosť s on-line informačným systémom verejného obstarávateľa:

Verejný obstarávateľ požaduje od úspešného uchádzača (dodávateľa) kompatibilitu so systémom CCS Carnet, a to vo forme:

* priameho prenosu údajov o nákupe pohonných hmôt z terminálu čerpacej stanice/výdajného miesta do systému CCS Carnet, minimálne 1x za 24 hodín alebo,
* zasielania dátových súborov o nákupe pohonných hmôt z terminálu čerpacej stanice/výdajného miesta vo formáte \*.xls, \*.xlsx alebo .csv, minimálne 1x za 24 hodín osobe určenej verejným obstarávateľom.

1.6Požiadavky na on-line informačný systém uchádzača:

* uchádzač zriadi obstarávateľovi zabezpečený samostatný prístup na internetový portál, do ktorého je potrebné sa prihlásiť menom a heslom, pre účely evidencie transakcií vykonaných jednotlivými palivovými kartami a pre účely správy palivových kariet,
* hierarchia prístupov:
	+ administrátor:
		- možnosť zadať požiadavku na vystavenie a dodanie palivových kariet, zablokovanie existujúcich palivových kariet,
		- možnosť nastavenia finančných limitov transakcií/druhov povolených transakcií vykonaných jednotlivou palivovou kartou,
		- zobrazovanie všetkých transakcií vykonaných jednotlivými palivovými kartami,
		- generovanie výstupov v elektronickej podobe v štruktúre údajov podľa Tabuľky nižšie,
	+ užívateľ
		- zobrazovanie transakcií vykonaných vlastnou palivovou kartou.

 **Štruktúra údajov generovaných informačným systémom:**

|  |
| --- |
| EČ – číslo odberateľa v elektronickom systéme |
| Číslo palivovej karty |
| Dátum čerpania pohonných látok |
| Čas čerpania pohonných látok |
| Číslo potvrdenky z čerpacej stanice |
| Kód čerpacej stanice |
| Názov čerpacej stanice |
| Kód zákazníka |
| Kód nákladového strediska |
| Číslo tovaru |
| % DPH |
| Množstvo odobratých pohonných látok |
| Brutto jednotková cena v mene krajiny nákupu |
| Mena krajiny nákupu |
| Netto suma v mene krajiny nákupu  |
| Hodnota DPH v mene krajiny nákupu |
| Brutto suma nákupu v mene krajiny nákupu |
| Brutto jednotková cena v EUR |
| Mena krajiny (EUR) |
| Netto suma nákupu v EUR |
| Hodnota DPH v EUR |
| Brutto suma nákupu v EUR |
| Kilometre |
| Číslo faktúry |

**Požiadavky na fakturáciu:**

* Automatické (dvakrát mesačne (k 15. a k poslednému dňu kalendárneho mesiaca)) zasielanie faktúr elektronicky na e-mailové adresy podľa nákladových skupín obstarávateľa, zároveň na e-mailovú adresu administrátora. Pre možnosť ďalšieho spracovania bude administrátorovi umožnený prístup k všetkým údajom uvedeným v jednotlivých faktúrach v editovateľnom dokumente (formát \*.xls; \*.xlsx; \*.csv; alebo ekvivalentný).

**C. OBCHODNÉ PODMIENKY**

1. Verejný obstarávateľ určuje svoje obchodné podmienky dodania predmetu zákazky v centrálnej rámcovej zmluve, ktorá bude uzavretá s úspešným uchádzačom. Centrálna rámcová zmluva tvorí prílohu č. 1 týchto SP. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 1 SP.

2. Verejný obstarávateľ považuje zmluvné podmienky uvedené v prílohe č. 1 týchto SP za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (dodávateľovi) zvýhodňovali (išli by v neprospech úspešného uchádzača).

3. Do návrhu zmluvy nesmú byť zapracované zmeny, ktoré by boli v rozpore so SP, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky.

**D. SPÔSOB URČENIA CENY**

1. Do konečnej zľavy za 1 liter motorovej naftya bezolovnatého automobilového benzínu s oktánovým číslom minimálne 95 s DPH z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/), musia byť započítané všetky výdavky uchádzača súvisiace s výrobou/nákupom predmetu zákazky.
2. V zľave musia byť zahrnuté všetky náklady spojené s výrobou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky, a to pri zohľadnení minimálnych, ako aj maximálnych množstiev jednotlivých objednávok predmetu zákazky zo strany verejného obstarávateľa (časť B – Opis predmetu zákazky Súťažných podkladov).

**E. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. Ponuky sa v súlade s § 44 ods. 3 písm. c) zákona vyhodnocujú na základe **najnižšej ceny,** a to nasledovným spôsobom:

* **výška zľavy (v EUR s DPH) z priemerných týždenných jednotkových cien za/na 1 liter (l) motorovej nafty a za/na 1 liter (l) bezolovnatého automobilového benzínu s oktánovým číslom minimálne 95,** zverejnených na internetovej stránke Štatistického úradu Slovenskej republiky.

Úspešným uchádzačom sa stane uchádzač, ktorý ponúkne najvyššiu zľavu vyjadrenú v EUR s DPH, uvedenú na **tri desatinné miesta** (uchádzač uvedie jednotnú výšku zľavy platnú pre obidva druhy palív zaokrúhlenú na tri desatinné miesta).

2. Pravidlá uplatnenia stanoveného kritéria na vyhodnotenie ponúk:

Úspešným uchádzačom sa stane uchádzač, ktorý vo svojej ponuke (po uskutočnení el. aukcie) predloží najvyššiu zľavu z priemerných týždenných jednotkových cien za/na 1 liter (l) motorovej nafty a za/na 1 liter (l) bezolovnatého automobilového benzínu s oktánovým číslom minimálne 95, zverejnených na internetovej stránke Štatistického úradu Slovenskej republiky. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najvyššou ponúknutou zľavou v EUR s DPH, na treťom mieste sa umiestni uchádzač s treťou najvyššou ponúknutou zľavou v EUR s DPH atď..

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača podľa § 32 ods. 2 písm. a) ZVO, v prípade výpisu z registra trestov pre fyzickú osobu uchádzač verejnému obstarávateľovi predloží úradne overené plnomocenstvo a údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Uchádzač preukáže splnenie podmienky účasti podľa § 34 ods. 1 písm. a) ZVO zoznamom dodávok tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; ak odberateľom bol verejný obstarávateľ alebo obstarávateľ podľa ZVO, dokladom je referencia.

Verejný obstarávateľ požaduje predložiť zoznam dodávok tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov s kontaktnou osobou a telefonickým kontaktom, ktorý musí obsahovať dodávku tovarov rovnakého alebo podobného charakteru ako je predmet zákazky, ktorých cena kumulatívne (spolu) za tri predchádzajúce roky od vyhlásenia verejného obstarávania dosiahla úroveň **minimálne 150 000,- EUR bez DPH,**

Plnenia uvedené v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli služby poskytnuté.

Za tovary rovnakého alebo podobného charakteru ako je predmet zákazky sa považujú:

* dodávka/predaj **motorovej nafty a/alebo bezolovnatého automobilového benzínu s oktánovým číslom minimálne 95** prostredníctvom palivových kariet.

V prípade, ak tovar dodával uchádzač ako člen združenia skupiny dodávateľov, vyčísli a započíta iba počet a finančný objem, dodávaný ním samotným.

2. Uchádzač preukáže splnenie podmienky účasti podľa § 34 ods. 1 písm. m) bod 2. zákona predložením certifikátov alebo potvrdení, vydaných orgánmi kontroly kvality alebo určenými orgánmi s právomocou posudzovať zhodu.

Pre účely splnenia tejto podmienky uchádzač predloží:

* kópiu vyhlásenia o zhode, resp. certifikátu (kópia nemusí byť úradne overená) pre
	+ motorovú naftu s cetanovým číslom 51 a vyšším, spĺňajúcu požiadavky normy STN EN 590 a
	+ bezolovnatý benzín s okt. číslom min. 95 spĺňajúcu požiadavky normy STN EN 228, alebo ekvivalentnej, vydaného autorizovanými osobami alebo notifikovanými osobami, ktoré majú oprávnenie na posudzovanie zhody výrobkov s platnými technickými špecifikáciami.

3. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených
v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. (1) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-603.html>.

**G. NÁVRH UCHÁDZAČA NA PLNENIE KRITÉRIÍ**

**Postup verejného obstarávania:** Nadlimitná zákazka – verejná súťaž

**Druh zákazky:** dodávka tovarov

**Predmet zákazky:** **Bezhotovostný nákup pohonných látok prostredníctvom palivových kariet**

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

|  |  |  |  |
| --- | --- | --- | --- |
| **Predmet zákazky/názov tovaru** | **Merná jednotka** | **Množstvo** | **Výška zľavy (v EUR s DPH) z priemernej týždennej ceny motorovej nafty/bezolovnatého automobilového benzínu s oktánovým číslom minimálne 95 podľa ŠÚ\*** – uvedená na 3 desatinné miesta |
| Motorová nafta/bezolovnatý automobilový benzín s oktánovým číslom minimálne 95 | liter | 1 |  |

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 13 týchto SP vložený do systému JOSEPHINE vo formáte .pdf“*
* *uchádzač zaokrúhli svoj návrh jednotnej zľavy pre obidva druhy palív v zmysle matematických pravidiel* ***na 3 desatinné miesta.***

*\** uvedené na webe Štatistického úradu - http://statdat.statistics.sk/cognosext/cgi-bin/cognos.cgi?b\_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%A9%20ceny%20pohonn%C3%BDch%20l%C3%A1tok%20v%20SR%20(t%C3%BD%C5

H. REGISTRÁCIA DO SYSTÉMU JOSEPHINE

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).

1.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod,

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod,

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod,

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

1.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. kataster mesta určený (vymedzený) prostredníctvom portálu <https://zbgis.skgeodesy.sk>, zobrazenie „katastrálne územie“ [↑](#footnote-ref-1)